**Bygdekvinnemøte i Frivilligsentralen 12.02.2025 kl 19:00.**

Desse møtte: Hilde, Astrid, Kristine, Anny, Liv Solfrid, Henrikke, Anita og Evelyn.

Vertinner var Anny og Hilde.

Planen var at Egil Jørgensen frå Vinmonopolet skulle komme og fortelle om vin, men han var slutta med slike foredrag. Grunna Alkohollova kan vi ikkje ha demonstrasjon av alkohol i våre lokaler, så vi kan heller ikkje be Pergola til oss. Vi kunne gå saman på Pergola Vinbar ein kveld. Liv Solfrid hadde kjøpt inn nokre flasker med alkoholfri vin. Det blei smaka på 2 raude, 1 kvit og 1 sider utan alkohol. Vi smaka med velbehag på alle. Den som alle likte best var Humlesus frå Aga Sideri. Elles var det ikkje nokon usmak på dei andre vinane. Alkoholfrie vinar har stige i popularitet, og Vinmonopolet sel no mange typar.

Liv melder på dei som er interesserte i å vere med på Årsmøtet til HBK på Lofthus den 8. og 9. mars. Astrid og Anita er utsendingar frå oss, og Evelyn vil vere med på møtet på laurdagen.

Anny og Hilde var vertinner. Dei serverte herlege lappar og hadde stelt til flotte, gode fruktfat.

Liv orienterte om beredskap som er så aktuelt no, og diskusjonen gjekk om dette medan vi koste oss med frukt og lappar. Vi er ein snakkesalig gjeng, og fleire tema vart tekne opp. Trump, Ukraina/Putin m.a.

Til slutt hadde vi åresal; som vanleg med glade vinnarar og taparar.

Neste møte blir den 12.03.2025. Kristine og Evelyn er vertinner, og tema kan vere handarbeid. Kan hende lager vi såpe.

Odda, 24.02.2025

Evelyn

Skrivar